Raymond Emil Goedert

**Raymond Emil Goedert** (født 15. oktober 1927 i Oak Park i Illinois i USA; død 9. desember 2023 i Chicago) var en amerikansk katolsk prelat og hjelpebiskop i Chicago.
## Liv og virke
### Bakgrunn
Etter sin teologiske grunnutdannelse i Chicago studerte Raymond Goedert ved Det pavelige gregorianske universitet i Roma, hvor han ervervet lisensiat i kanonisk rett. Under sin hjemreisee til USA fra  Roma-studiene  ombord på italienske SS «Andrea Doria» i juli 1956, kolliderte skipet med et annet passasjerskip, svenske *[[MS «Stockholm»]]*, og sank 200 miles utenfor New York City. Goedert var en av de mer enn 1.600 passasjerene som ble berget.

Han studerte så ved University of Saint Mary of the Lake i Mundelein i Illinois, hvor han tok lisensiatsgraden i teologi.

### Prest
Erkebiskopen av Chicago, kardinal Samuel Alphonsius Stritch, ordinerte ham til prest den 1. mai 1952. 

Etter pastoralt arbeid var han notarius, viseofficial, dommer ved det kirkelige tribunal, konsulent og moderator av erkebispedømmekurien, pog sogneprest for menigheten *St. Barnabas* i Chicago. Goedert var generalvikar for erkebispedømmet fra 1995 til 2003 og igjen en kortere tid fra august 2004 til november 2004. Han var president for Canon Law Society of America og mottok *Canon Law Society of America Role of Law Award* i 1975. Goedert var blant annet president for konsultorkollegiet i Chicago og leder av *Association of Chicago Priests*. 
### Hjelpebiskop i Chicago
Pave Johannes Paul II utnevnte ham til hjelpebiskop i Chicago og titulærbiskop av *Tamazeni* 8. juli 1991. Erkebiskopen av Chicago. kardinal Joseph Louis Bernardin, bispeviet ham den 29. august samme år; medkonsekratorer var hjelpebiskopene Alfred Leo Abramowicz og John Robert Gorman, begge for Chicago.

Den 24. januar 2003 innvilget pave Johannes Paul II hans aldersrelaterte avskjedssøknad.

Goedert hadde vært generalvikat under Bernardin og bodde hos kardinal Francis George i erkebiskopens residens under hele dennes tid i Chicago; han var nærværende hos dem bedde da de døde, og var sen somn sykesalvet erkebiskop George.

### Død
Biskop Raymond Emil Goedert døde 9. desember 2023 i Chicago i en alder av 96 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Paul John Hallinan (1911–1968) *1958
* Kardinal Joseph Louis Bernardin (1928–1996) *1966
* Biskop *Raymond Emil Goedert* (1937–2023) *1983

## Referanser